CELEX: 62009TO0359
Language: el
Date: 2010-06-17 00:00:00
Title: Διάταξη του Γενικού Δικαστηρίου (έβδομο τμήμα) της 17ης Ιουνίου 2010.#Ivan Jurašinović κατά Συμβουλίου της Ευρωπαϊκής Ενώσεως.#Προσφυγή ακυρώσεως - Πρόσβαση στα έγγραφα - Κανονισμός (ΕΚ) 1049/2001 - Εκθέσεις των παρατηρητών που είχε στείλει η Ευρωπαϊκή Ένωση στην περιοχή του Knin (Κροατία) - Ενδιάμεσο μέτρο - Απαράδεκτο - Σιωπηρή άρνηση πρόσβασης - Έννομο συμφέρον - Ρητή απόφαση εκδοθείσα κατόπιν ασκήσεως προσφυγής - Κατάργηση της δίκης.#Υπόθεση T-359/09.

Διάταξη του Γενικού Δικαστηρίου (έβδομο τμήμα) της 17ης Ιουνίου 2010 – Jurašinović κατά Συμβουλίου 
      (Υπόθεση T-359/09)
      «Προσφυγή ακυρώσεως – Πρόσβαση στα έγγραφα – Κανονισμός (ΕΚ) 1049/2001 – Εκθέσεις των παρατηρητών που είχε στείλει η Ευρωπαϊκή Ένωση στην περιοχή του Knin (Κροατία) – Ενδιάμεσο μέτρο – Απαράδεκτο – Σιωπηρή άρνηση πρόσβασης – Έννομο συμφέρον – Ρητή απόφαση εκδοθείσα κατόπιν ασκήσεως προσφυγής – Κατάργηση της δίκης»
      1.                     Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προπαρασκευαστικές
            πράξεις – Δεν περιλαμβάνονται (Άρθρο 230 ΕΚ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρα 6
            έως 8· απόφαση 2006/683 του Συμβουλίου, παράρτημα II) (βλ. σκέψεις 26-31)
      2.                     Προσφυγή ακυρώσεως – Έννομο συμφέρον – Προσφυγή κατά πράξεως η οποία φέρεται ως σιωπηρή απορριπτική απόφαση του Συμβουλίου
            αφορώσα αίτηση προσβάσεως σε έγγραφα – Ρητή απόφαση ληφθείσα κατά τη διάρκεια της δίκης – Εξέλιπε το έννομο συμφέρον (Άρθρο
            230 ΕΚ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρα 6 έως 8· απόφαση 2006/683 του Συμβουλίου,
            παράρτημα II) (βλ. σκέψεις 34-39)
      3.                     Προσφυγή ακυρώσεως – Αρμοδιότητα του κοινοτικού δικαστή – Πλήρης δικαιοδοσία – Εντολή προς θεσμικό όργανο – Δεν επιτρέπεται
            (Άρθρο 230 ΕΚ) (βλ. σκέψεις 42-44)
      Αντικείμενο 
      
         
               Προσφυγή με αίτημα, αφενός, να ακυρωθεί η απόφαση του Συμβουλίου της Ευρωπαϊκής Ενώσεως, της 17ης Ιουνίου 2009, με την οποία
                  δεν επιτράπηκε στον προσφεύγοντα η πρόσβαση στις εκθέσεις των παρατηρητών της Ευρωπαϊκής Ενώσεως που ήσαν παρόντες στην Κροατία,
                  στην περιοχή του Knin, από την 1η Αυγούστου μέχρι τις 31 Αυγούστου 1995, και στα έγγραφα με τη μνεία «ECMM RC Knin Log reports»,
                  καθώς και η σιωπηρή απορριπτική απόφαση που εκδόθηκε επί επιβεβαιωτικής αιτήσεως προσβάσεως και, αφετέρου, να υποχρεωθεί το
                  Συμβούλιο να του επιτρέψει την πρόσβαση στα έγγραφα που ζητήθηκαν, υπό ηλεκτρονική μορφή.
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Καταργεί τη δίκη ως προς το αίτημα της προσφυγής του Ivan Jurašinović περί ακυρώσεως της σιωπηρής αποφάσεως του Συμβουλίου
                     της Ευρωπαϊκής Ένωσης με την οποία απορρίφθηκε η επιβεβαιωτική αίτησή του περί προσβάσεως στις εκθέσεις των παρατηρητών της
                     Ευρωπαϊκής Ένωσης που ήσαν παρόντες στην Κροατία, στην περιοχή του Knin, από την 1η Αυγούστου μέχρι τις 31 Αυγούστου 1995,
                     και στα έγγραφα με τη μνεία «ECMM RC Knin Log reports».
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά ως απαράδεκτη.
               
            
         
                  3)
               
               
                  
               
               
                  	Κάθε διάδικος φέρει τα δικαστικά έξοδά του.